Nyeste Skilderie af Kiøbenhavn, 1823-07-05
Normaldaleren svarer til Udregningen i Adelens Rostjeneste, som og til den færøiske Gylden. Normaldaleren er et fremmed Udtryk, men Tanken er meget gammel og vel bekiendt. Af A. Berntsens frugtbare Herlighed erfares, hvorledes Eiendoms Tillæggelse for billig Landgilde sættes, eller i Hartkorn anslaaes, til Sæds Udforskning i Skifter eller Eiendoms Beregning. Deri blive alle Landgildsposter udi Skifter, Kjøb og Salg til Hartkorn (Rug og Byg) beregnede, for at derefter kan haves vis Ligning eller Efterretning. Ved Landgildeposterne maa ikke forstaaes Korn alene, men det, Egnen frembragte til Livets Fornødenheder, og udrededes under de forskjellige Benævnelser, Stiid, Leding, Æritzpenge, Gaardspenge, Gjesterie, Foerleie m.v. J disse Beregninger er og ofte Varenes Ansættelse i Penge, efter en Renterietaxt, foruden Angivelsen eller Taxten i Naturalier, f. Ex. ved Hofhestegjesteri, for hver Hest 3 Skpr. Malt, efter Renteritaxten anslaaet til 1 1/2 Ort. Ligesom man finder, efter en officiel Taxt til den Tid, Naturalier reducerede til den Eenhed, Korn, og sammes Pengeværdie ligeledes efter en officiel Taxt, bestemt, saaledes kunde og Beregning finde Sted i vore Dage. A. Berntsen fortæller, udi Adelens Rostjeneste og gemeenlig ellers beregnes i Korn 1 Tde. Balsalt til 2 Tdr. Korn, 1 Tde. Fjeder til 1 Tde., 1 Tde. Roer til 1/2 Tde., Tde. Kul til 1 Fdk. 1 Alb., 1 Tde. Træaske til 3 Skpr. Korn, 1 Bundgarnstade til 1 Tde., 1 Tde. Smør til 12 Tdr. Korn o. s. v. Vides Værdien i Rug og Byg, er Omsætningen til Penge let at beregne efter Kapitelstaxten. Der kan og være en staaende Varepriis, saasom den færøiske Taxt, som efter A. Berentsen var i Gylden og Skind saaledes: 1 Tde. Byg 2 Gylden, 1 Tde. Tjære 3 S. 10 Skind, 1 Kande Rhinskviin 10 Skind, 1 Fiskesnøre paa 60 Favne 15 Skind, 1 Sax 1 Skind, en Hat 10 Skind, 1 Fiil 3 Skind; paa samme Maade beregnedes til Gylden og Skind Færøes Vare og Landgilde, bestaaende i Faar, Lam, Uld, Vadmel, Strømper, Smør, Talg, Skind, Fisk m.v.; paa lignende Maade forholdt det sig med Jsland. Indretningen med Arvefæste grunder sig paa samme Princip. Man overdrager Eiendomsret af Gaarde og Huse til Fæsterne, som de igjen kunne afhænde, men istedetfor Kjøbesum forbeholder man sig en vis aarlig Afgift i Korn, som bestandig paahæfter Stederne, og Afgiften ydes med Penge efter Capitelstaxten. Til Exempel. Kongen havde som Jorddrot af Frederiksborgs District Landgilde m.v. Beboerne bleve gjorte til Arvefæstere, og det blev bestemt for de tilkommende Besiddere af Gaardene, at den aarlige Afgift skulde være. For hver 5 Tdr. Land til Taxten 24, for Landgilde 1 Rd., for hver Kongen tilhørende Tiende 1 Rd. for Hoveriet 9 Mk.; denne saaledes beregnede Penge afgift er imidlertid i Skjøderne ansat til en vis Afgift i Rug, Byg og Havre, lige meget af hvert Slags, hvorved Værdien af 1 Tde. Rug, efter den Tids Middelpriis, ansattes til 16 Mk., 1 Tde. Byg til 11 Mk. og 1 Tde. Havre til 7 Mk., tilsammen 34 Mk. af 5 Tdr. Land til Taxten 24. Det blev paa Frederiksborg District, iberegnet Konge- og Kirketienden, af 5 Tdr. Land boniteret Jord, 6 Skpr. Rug, 6 Skpr. Byg og 6 Skpr. Havre, samt i Penge 24 s., i aarlig herskabelig Afgift, foruden Skatterne. Enten jeg sælger Jordegods mod en uforanderlig Afgift i Korn, eller jeg udlaaner Penge i Jordegods mod en uforanderlig Rente i Korn, det maa jo komme ud paa det samme. Det ene er ligesaa rigtigt, som det andet. Kammerherre Hoppe solgte for to Aar siden Sæbyegaard, complet Hovedgaard, med smukke Bygninger, Tiender, Skov og Besætning, til Grev Lerche, for en Kjøbesum i Byg, som forrentes i Byg Begge Parter kunde være vel tjente med den Handel. Kjøbesummen kan jo indløses med at udbetale den aarlige Rente med 25 Gange, efter Aarets Capitelstaxt. En slig Prioritet i Korner et godt Fideicommis for Børnene. Den Maade at contrahere paa har sine store Fordele; naar Sælgeren ei behøver Penge, da kan enhver forstandig og drivtig Mand kjøbe af ham. Man kan og paa en lempelig Maade lade Kjøberen indfrie Kjøbesummen, ved 1 eller 2 pC. aarlig. Afdrag, foruden Renterne, ligeledes i Korn, som betales med Penge efter Capitelstaxten. Foruden Korn kunne og andre Species modtages og vurderes til Penge.